Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 46

3. Külsõ tényezõk A külsõ (nemzetközi) tényezõk speciális helyet foglalnak el a kommunikációs kihívások között, mivel jellegükbõl fakadóan ezeket tudja legkevésbé alakítani a kommunikációs stratégia. 2002/151/II. szám — A „mozgó célpont” problémája: A magyar csatlakozásig is olyan meghatározó események történnek az EU-n belül, amelyek jelentõsen alakítani fogják az Unió mûködését. Ezek a kérdések alapvetõen befolyásolják a magyar EU-tagság feltételrendszerét. — A határon túli magyarság problematikája: Ukrajna és Jugoszlávia állampolgárai számára a 10 tagjelölt ország csatlakozását követõen is várhatóan vízumköteles lesz az Európai Unióba való beutazás. E területek magyar kisebbségeinek helyzete így továbbra is bizonytalanságot okozhat a magyar társadalom egy része és az érintett kisebbség körében. — Az Európai Unió bõvítési kommunikációs stratégiájának követelményei: Az EU jelenlegi tagországai és saját szervezetei számára kötelezõ kommunikációs irányelveknek a kommunikációs stratégiában való érvényesítése biztosíthatja Magyarország számára a zökkenõmentes átmenetet a tagjelölt szerepbõl a teljes jogú tag helyzetébe az integrációs kommunikáció területén. MÁSODIK RÉSZ CÉLOK ÉS ÜZENETEK III. A KOMMUNIKÁCIÓS STRATÉGIA CÉLJAI

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes